تورکیه جمهورباشقانی رجب طیب اردوغان، فیلیسطین دولت باشفانی محمود عباس ایله تلفوندا گؤروشدو.
جمهور باشقان‌لیغی قایناقلاریندان‌ ائدینیلن بیلگی‌یه گؤره، دونن آخشام گئرچکلشن گؤروشمه‌ده باشدا قودس-ون ایستاتوسو اولماقلا فیلیسطین‌دکی سون پروسه‌لر حاقیندا فیکیر موبادیله‌سی آپاریلیب.
پرزیدنت اردوغان، یاخین شرقده قاجیجی باریش و ثابیتلیگین تامین اولونماسی اوچون، 1967 سرحدلری ایچیمده پایتختی شرقی قودس اولان موستقیل و اگمن بیر فیلیسطین دولتی قورولماسی‌نین واجیب‌لیگینه دقتی چکدی.
اردوغان، قودسون و حرم شریفین، شرافتی و تاریخی ایستاتوسونون محافظه‌سی‌نین بوتون ایسلام اؤلکه‌لری اوچون اهمیت‌لی اولدوغونا ایشاره ائده‌رک، بو حساس مسئله‌ده اولوسلار آراسی حقوقون و بیرلشمیش میللت‌لر (بمت) قرارلاری‌نین پوزولماماسی گرکدیغینی وورغولاییب.
تورکیه‌نین فیلیسطین‌لی قارداش‌لارینی حاق ایشلرینده هر زامان اوچون دستکلمکده اولدوغونا توخونان اردوغان غزه قارشی محدودیت‌لرین قالدیریلماسی‌نین دا باریش اؤنملی بیر قاتقی اولاجاغینی بیلدیریب.
عباس، پرزیدنت اردوغانا حساسلیغین‌دان اؤتورو تشککور ائدیب.
